CELEX: 62008TO0529
Language: hu
Date: 2010-04-13 00:00:00
Title: A Törvényszék (első tanács) 2010. április 13-i végzése. # Territorio Histórico de Álava - Diputación Foral de Álava és társai kontra Európai Bizottság. # Megsemmisítés iránti kereset - Állami támogatás - Adókedvezmények - Jogellenesnek nyilvánított állami támogatások visszatérítése - A kamatos kamatláb rendszerének alkalmazása - Megerősítő aktus - Elfogadhatatlanság. # T-529/08 -ig T-531/08. sz. egyesített ügyek

A Törvényszék (első tanács) 2010. április 13‑i végzése – Diputación Foral de Álava és társai kontra Bizottság
      (T‑529/08–T‑531/08. sz. egyesített ügyek)
      „Megsemmisítés iránti kereset – Állami támogatás – Adókedvezmények – Jogellenesnek nyilvánított állami támogatások visszatérítése – A kamatos kamatláb rendszerének alkalmazása – Megerősítő aktus – Elfogadhatatlanság”
      Megsemmisítés iránti kereset – Határidőben meg nem támadott korábbi határozatot megerősítő határozattal szembeni kereset – Elfogadhatatlanság – A megerősítő határozat fogalma – A korábbi határozat felülvizsgálatát követően, új bizonyítékok alapján hozott határozat – Kizártság (EK 230. cikk) (vö. 28–30. pont)
      Tárgy
      
         
               A Bizottság 2008. október 2‑i levelének megsemmisítése iránti kereset, amely levél arról értesítette a felpereseket, hogy
                  a Spanyolország által az Álava, Guipúzcoa és Vizcaya tartományok vállalkozásai javára a beruházási összeg 45%‑át kitevő adójóváírás
                  formájában nyújtott állami támogatási programról szóló, 2001. július 11‑i 2002/820/EK, 2002/894/EK és 2003/27/EK bizottsági
                  határozatokban (HL 2002. L 296., 1. o.; HL 2002. L 314., 26. o.; és HL 2003. L 17., 1. o.), valamint a Spanyolország által
                  az Álava, Guipúzcoa és Vizcaya tartományokban bizonyos újonnan létrehozott vállalkozások javára nyújtott állami támogatási
                  programról szóló, 2001. július 11‑i 2002/892/EK, 2002/540/EK és 2002/806/EK (HL 2002. L 314., 1. o.; HL 2002. L 174., 31. o.;
                  és HL 2002. L 279., 35. o.) bizottsági határozatokban jogellenesnek nyilvánított állami támogatások visszatérítésének keretében
                  kamatos kamatot kell alkalmazni, amely bizottsági határozatokat a Törvényszék T‑227/01–T‑229/01., T‑265/01, T‑266/01. és T‑270/01. sz.,
                  Diputación Foral de Álava és társai kontra Bizottság egyesített ügyekben 2009. szeptember 9‑én hozott ítélete (az EBHT‑ban
                  még nem tették közzé), illetve a T‑230/01–T‑232/01. és T‑267/01–T‑269/01. sz., Diputación Foral de Álava és társai kontra
                  Bizottság egyesített ügyekben 2009. szeptember 9‑én hozott ítélete (az EBHT‑ban még nem tették közzé) megerősítette.
               
            Rendelkező rész
      
         
                  1)
               
               
                  
               
               
                  	A Törvényszék a kereseteket, mint elfogadhatatlanokat, elutasítja.
               
            
         
                  2)
               
               
                  
               
               
                  	A Territorio Histórico de Álava – Diputación Foral de Álava, a Territorio Histórico de Guipúzcoa – Diputación Foral de Guipúzcoa
                     és a Territorio Histórico de Vizcaya – Diputación Foral de Vizcaya maguk viselik saját költségeiket, valamint kötelesek viselni
                     az Európai Bizottság részéről felmerült költségeket.